O‘zbekistonlik futbolchi Odil Ahmedov to‘p suradigan “Krasnodar” klubining bosh murabbiyi Oleg Kononov Ahmedov nima uchun ikkinchi o‘yinda ketma-ket o‘yinni zaxira o‘rindig‘ida boshlashiga to‘g‘ri kelayotganiga izoh berdi. “Ahmedovning asosiy tarkibda o‘yinga tushmayotgani birinchi navbatda jamoadagi raqobat bilan bog‘liq. Bundan tashqari, Odil yetarlicha jismoniy tayyorgarlikda emas. U zich mavsumni o‘tkazdi, terma jamoa safida ko‘p uchrashuv o‘tkazdi, klubda esa deyarli almashtirishsiz o‘ynadi. Albatta, bu o‘z ta’sirini ko‘rsatadi”, deb aytdi Kononov “Nash futbol” telekanali efirida. Qayd etish joizki, Ahmedov 2 avgustda Rossiya premer-ligasining 3-turida mehmonda “Rostov” bilan uchrashuvda “Krasnodar”ning asosiy takribida o‘yinga tushdi. Uning o‘rniga uchrashuvning birinchi daqiqalaridan Maurisio Pereyra o‘ynashi kutilgandi.